《酬刘谷除夜见寄》
唐代·李郢

坐恐三更至，流年此夜分。客心无限事，愁雨不堪闻。

灞上家殊远，炉前酒暂醺。刘郎亦多恨，诗忆故山云。

作者简介：李郢，字楚望，长安人。大中十年，第进士，官终侍御史。诗作多写景状物，风格以老练沉郁为主。代表作有《南池》、《阳羡春歌》、《茶山贡焙歌》、《园居》、《中元夜》、《晚泊松江驿》、《七夕》、《江亭晚望》、《孔雀》、《画鼓》、《晓井》等，其中以《南池》流传最广。